recursal/SuperWikiNEXT-32B huggingface dataset:
**জিরাতি** দ্বারা সাধারণতঃ ফসলী জমি চাষাবাদ ও ভোগ-দখলের সাথে সংশ্লিষ্ট একটি শ্রেণিকে বুঝানো হয়ে থাকে। প্রাক-ঔপনিবেশিক আমলে হতে শুরু করে বর্তমানেও এই ব্যবস্থাটি চালু রয়েছে; যদিও ক্ষেত্রবিশেষে এর প্রয়োগ ও ব্যবহার পরিবর্তন হয়েছে।

ব্যুত্‌পত্তি
------------

*জিরাত* একটি আরবি শব্দ যার অর্থ চাষোপযোগী জমি অথবা যে জমিতে কর দান করার ফলশ্রুতি বসতি স্থাপন করার অনুমতি লাভ করা গিয়েছে। মূলতঃ মধ্যযুগের মুগল দলিলাদিতে অনাবাদি ও আবাদি জমির মধ্যকার ব্যবহারগত বৈপরিত্য বুঝাতে আবাদি জমিকে জিরাত শব্দটি দ্বারা নির্দেশ করা হতো; যা ব্যবহারগত দিক থেকে বসত ভিটা বা বাগান করার কাজে ব্যবহূত জমি খজনা আদায় ও চিহ্নিত করের ক্ষেত্রে আলাদা একটি বৈশিষ্ঠ্যে হিসাবে বিবেচিত হতো।

ইতিহাস
------

প্রথম দিকে, বাংলায় প্রাক্-ঔপনিবেশিক ও ঔপনিবেশিক আমলে, আবাদি জমির ধরন বুঝাতে জিরাতি শব্দটি ব্যবহৃত হলেও সতেরো শতকের প্রথম থেকে এই শব্দটির অর্থ ও প্রয়োগে পরিবর্তন পরিলক্ষিত হতে থাকে যখন বিহার অঞ্চলের জিরাতি জমি ফসলি জমি হিসেবে এবং বাংলায় এটি আবাদি জমি হিসাবে পরিচিতি লাভ করে। তখন থেকে কৃষিজ পন্যের মৌসুমে অন্যগ্রাম ও এলাকা থেকে আসা রায়তদের দ্বারা চাষ করা জমি বুঝানোর জন্য জিরাতি শব্দটি ব্যবহৃত হতে থাকে যারা ফসল ফলানোর মৌসুমের শুরুতে আসত এবং ফসল ওঠানোর পর নিজ বাড়িতে ফিরে যেত। বর্তমানে, বাংলাদেশের উত্তর-পূর্ব অঞ্চলে হাওর এলাকায় এসে অস্থায়ী কাঁচা ঘর তৈরি করেন সেখানে বসবাস করে চাষাবাদ করে থাকেন।

বর্তমান কর্মপদ্ধতি
------------------

বর্তমানে, জিরাতি হিসাবে যারা কাজ করেন তারা সাধারণতঃ বাংলা সনের কার্তিক থেকে বৈশাখ মাস পর্যন্ত - বছরের এই অর্ধেক সময় এই কার্যে লিপ্ত থাকেন। হাওরে এলাকায় বোরো ধানের জমি তৈরি করা, চারা রোপণ, সেচ, পরিচর্চা থেকে শুরু করে ধান কাটা, মাড়াই, ঝাড়াইয়ের কাজ সম্পন্ন করে পারিশ্রমিক হিসাবে নতুন ধান সঙ্গে নিয়ে বৈশাখ-জ্যৈষ্ঠ মাসে নিজ বাড়িতে ফেরেন তারা।

তথ্যসূত্র
---------

1. ↑  "'জিরাতিদের' কষ্টকর ৬ মাস"। *দৈনিক সময়ের আলো*। ২৫ এপ্রিল ২০২১। সংগ্রহের তারিখ ২৬ এপ্রিল ২০২৩।
2. 1 2 3 4 5  "জিরাতি"। *bn.banglapedia.org*। সংগ্রহের তারিখ ২৬ এপ্রিল ২০২৩।
3. ↑  "সর্বস্বান্ত জিরাতিরা খালি হাতে ফিরছে ঘরে"। *দৈনিক প্রথম আলো*। ২৬ এপ্রিল ২০১৭। সংগ্রহের তারিখ ২৬ এপ্রিল ২০২৩।
4. ↑  "হাওরের জিরাতি: খাদ্য সৈনিকদের খোঁজ রাখে না কেউ"। *বার্তা বাজার*। ২৮ এপ্রিল ২০২১। সংগ্রহের তারিখ ২৬ এপ্রিল ২০২৩।
5. ↑  "শুন্য হাতে ফিরছেন 'জিরাতিরা'"। *বাংলানিউজটোয়েন্টিফোর.কম*। ২০ এপ্রিল ২০১৭। সংগ্রহের তারিখ ২৬ এপ্রিল ২০২৩।

বহিঃসংযোগ
---------

* বাংলাপিডিয়ায় *জিরাতি*
**অ্যাস্টারটে** গ্রিসের এথেন্সের একটি পুরো মহিলা সদস্যবিশিষ্ট ব্ল্যাক মেটাল ব্যান্ড, যা দেবী অ্যাস্টারটের নাম অনুযায়ী রাখা হয়েছে।

ইতিহাস
------

১৯৯৫ খ্রিষ্টাব্দে ল্লোথ নামে ব্যান্ডটি গঠিত হয়। তাদের ড্রামার ছিল তখন ইনভোকেইশন ব্যান্ডের সাইকোস্লটার যিনি তাদের ডেমো ড্যান্সিং ইন দ্যা ডার্ক লেইক অব ইভিলে অংশ নেন যা ১৯৯৭ সালে প্রকাশিত হয়। এর কিছুসময় পরেই সেমেটিক যৌনতার দেবীর নামে তাদের ব্যান্ডের নাম রাখা হয়।  ১৯৯৮ খ্রিষ্টাব্দে ব্ল্যাক লোটাস রেকর্ডস থেকে তাদের প্রথম অ্যালবাম ডুম ডার্ক ইয়ারস মুক্তি পায়। এই রেকর্ডস থেকে তাদের আরো দুটি অ্যালবাম মুক্তি পায়। এরপর ব্যান্ডের সদস্য পরিবর্তিত হয় কিছুটা। অ্যাভান্টগ্রান্ড রেকর্ডস থেকেতাদের চতুর্থ ও পঞ্চম অ্যালবাম প্রকাশ পায়। তাদের সর্বশেষ অ্যালবাম ২০০৭ খ্রিষ্টাব্দে প্রকাশিত ডেমোনাইজড।

বর্তমান সদস্য
-------------

* মারিয়া ত্রিসতেসা কোলোকৌরি
* ডেরকেতা
* আইস
* লাইকন
* হাইব্রিস

বিশেষ অতিথি
-----------

* ল্লোথ ব্যান্ডের সিক
* মেইহেম ব্যান্ডের আটিলা সিহার
* গড ডেথ্রোন ব্যান্ডের হেনরি সাট্টালার
* আর্চ এনিমি ব্যান্ডের অ্যাঞ্জেলা গসসোও
* রটিং ক্রাইস্ট ব্যান্ডের সাকিস তলিস
* ডিমু বরগীর ব্যান্ডের শাগ্রাথ

ডিস্কোগ্রাফি
------------

### ডেমো

* ড্যান্সিং ইন দ্যা ডার্ক লেইক অব ইভিল (১৯৯৭)

### স্টুডিও অ্যালবাম

* ডুম ডার্ক ইয়ারস (১৯৯৮)
* রাইজ ফ্রম উইথ ইন (২০০০)
* কর্ড সুপারিয়াস, সিকুট ইনফারিয়াস (২০০২)
* সাইরেন্স (২০০৪)
* ডেমোনাইজড (২০০৭)

তথ্যসূত্র
---------

1. ↑  "সংরক্ষণাগারভুক্ত অনুলিপি"। ২ নভেম্বর ২০১৯ তারিখে মূল থেকে আর্কাইভ করা। সংগ্রহের তারিখ ১২ নভেম্বর ২০১০।

বহিঃসংযোগ
---------

* মেটাল আর্কাইভ
* মাইস্পেস
**ফিবা** বা **আন্তর্জাতিক বাস্কেটবল সংস্থা** (ইংরেজি: International Basketball Federation) বিভিন্ন দেশের জাতীয় বাস্কেটবল সংস্থার একটি সংগঠন যা আন্তর্জাতিক পর্যায়ে বাস্কেটবল প্রতিযোগিতার নিয়ন্ত্রক সংস্থা হিসেবে পরিচিত। সংস্থাটি ১৯৩২ সালে প্রতিষ্ঠিত হয়। প্রতিষ্ঠাকালীন সময়ে আর্জেন্টিনা, চেকোস্লোভাকিয়া, গ্রীস, ইতালি, লাতভিয়া, পর্তুগাল, রোমানিয়া এবং সুইজারল্যান্ড - এই আটটি দেশ সদস্য ছিল। ঐ সময় সংস্থায় কেবলমাত্র শৌখিন খেলোয়াড়দেরকে অন্তর্ভুক্ত করা হতো। এর সমার্থক শব্দগুচ্ছ ফরাসী ভাষা *ফেদারেশিও ইন্টারনেশিওনালে ডি বাস্কেটবল এমেচার* থেকে উদ্ভূত হয়ে পরবর্তীকালে ফিআইবিএ বা ফিবা নামে পরিচিতি লাভ করে। ১৯৮৯ সালে এমেচার শব্দটি বাদ দেয়া হয়। কিন্তু বাস্কেটবলের বিএ শব্দটিকে অক্ষুণ্ন রাখা হয়। বর্তমানে ২১৩টি দেশের জাতীয় বাস্কেটবল সংস্থা এর সদস্য। দাপ্তরিক ভাষা হিসেবে রয়েছে - ইংরেজি, ফরাসী, জার্মান, রুশ এবং স্প্যানিশ ভাষা।

কার্যাবলী
---------

আন্তর্জাতিক বাস্কেটবল সংস্থা বাস্কেটবল খেলার আইন-কানুন আন্তর্জাতিকভাবে প্রণয়ন করে থাকে। ব্যবহৃত উপকরণের নির্দিষ্টতা, প্রয়োজনীয় সুযোগ-সুবিধা প্রদান, ক্রীড়াবিদদের স্থানান্তরসহ আন্তর্জাতিক বাস্কেটবল প্রতিযোগিতার জন্যে রেফারীকে মনোনয়ন দিয়ে থাকে।
সদস্যভূক্ত ২১৩টি দেশের জাতীয় বাস্কেটবল সংস্থাকে নিয়ন্ত্রণের জন্যে ৫টি জোন বা কমিশনে বিভাজন করা হয়েছে। সেগুলো হলো :-

* আফ্রিকা
* আমেরিকা
* এশিয়া
* ইউরোপ এবং
* ওশেনিয়া

ফিবা বাস্কেটবল বিশ্বকাপ
-----------------------

মূল নিবন্ধ: ফিবা বাস্কেটবল বিশ্বকাপ
প্রতি চার বছর অন্তর বৈশ্বিক প্রতিযোগিতারূপে পুরুষদের ফিবা বাস্কেটবল বিশ্বকাপ অনুষ্ঠিত হয়। ১৯৫০ থেকে ২০১০ সাল পর্যন্ত এটি ফিবা বিশ্ব চ্যাম্পিয়নশীপ নামে পরিচিত ছিল। ২০১৪ সাল থেকে ফিবা বাস্কেটবল বিশ্বকাপ আনুষ্ঠানিকভাবে যাত্রা শুরু করবে। বিশ্বকাপে অংশগ্রহণের জন্যে বাস্কেটবল ক্রীড়ার উদ্ভাবক জেমস নাইস্মিথকে সম্মান জানিয়ে নাইস্মিথ ট্রফি প্রতিযোগিতায় অংশগ্রহণকারী দলগুলোকে প্রতিদ্বন্দ্বিতা করতে হয়। ফিবা প্রমিলা বিশ্ব চ্যাম্পিয়নশীপও চার বছর অন্তর অনুষ্ঠিত হয় কিন্তু তা পৃথক দেশে।

২০০৯ সালে ফিবা তিনটি নতুন প্রতিযোগিতার কথা ঘোষণা করেছিল -

* দ্ইটি ১২ দলের সমন্বয়ে ফিবা অনূর্ধ্ব-১৭ বিশ্ব চ্যাম্পিয়নশীপ (পুরুষ ও প্রমিলা)
* একটি ৮ দলের সমন্বয়ে ফিবা বিশ্ব ক্লাব চ্যাম্পিয়নশীপ - যা অক্টোবর, ২০১০ সালে অনুষ্ঠিত হয়।

তথ্যসূত্র
---------

1. ↑  2006 General Statutes of FIBA, Article 37.6
2. ↑  ""PR N°1 – FIBA Basketball World Cup officially launched in Madrid". FIBA. 26 January 2012. Retrieved 26 January 2012."। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৭ নভেম্বর ২০১২।

বহিঃসংযোগ
---------

* FIBA official website  ওয়েব্যাক মেশিনে আর্কাইভকৃত ৪ নভেম্বর ১৯৯৬ তারিখে
* History of amateur and professional basketball in Canada at Frozen Hoops
* InterBasket – International Basketball News, Blog and Forum, covering FIBA, Euroleague, NBA
**মধু সপ্রে** (মারাঠি: मधू सप्रे: জন্মঃ ১৯৭১) ভারতের একজন প্রাক্তন মডেল এবং অভিনেত্রী। ১৯৯২ সালে অনুষ্ঠিত ফেমিনা মিস ইন্ডিয়া এবং মিস ইউনিভার্স সুন্দরী প্রতিযোগিতায় মধু অংশ নিয়েছিলেন। মধুর জন্ম হয়েছিলো নাগপুরে।

কর্মজীবন
--------

মধু সুন্দরী প্রতিযোগিতায় অংশ নেবার পরে অনেক মানুষের নজর কাড়েন। তাকে চলচ্চিত্রে অভিনয়ের জন্য প্রস্তাব দেওয়া হয়। যদিও তিনি প্রথম শ্রেণীর চলচ্চিত্রে অভিনয়ের সুযোগ পাচ্ছিলেননা; তিনি ২০০৩ সালের চলচ্চিত্র 'বুম'-এ অভিনয় করেন।

১৯৯০-এর দশকের মধু মিলিন্দ সোমনের সঙ্গে সম্পূর্ণ উলঙ্গ হয়ে 'টাফ সু'জ' নামের একটি জুতার বিজ্ঞাপনে সচিত্র মডেল হন এবং সমালোচিত হন। বিজ্ঞাপন চিত্রটিতে একটি অজগর সাপ ব্যবহার করা হয় যদিও ওটাতে কোনো বিষ ছিলোনা; মধু এবং মিলিন্দ ভারতের বন্যপ্রাণী আইনের আওতায় পড়ে যান যদিও তাদের কোনো দোষ ছিলোনা কারণ তারা বিজ্ঞাপনের প্রযোজকের নির্দেশে কাজ করেছিলেন।

ব্যক্তিগত জীবন
--------------

মধুর স্বামী একজন ইতালীয়; গিয়ান মারিয়া এমেনদাতোরি নামের একজন ইতালীয় ব্যবসায়ীকে ২০০১ সালে বিয়ে করেন মধু; মধুর এবং গিয়ানের ইন্দিরা নামের একটি মেয়ে আছে।

তথ্যসূত্র
---------

1. ↑  "Madhu Sapre - Miss India 1992 / Miss Universe 2nd Runner up"। Rediff। ২২ অক্টোবর ১৯৯৭। সংগ্রহের তারিখ ২৩ মার্চ ২০১১।
2. ↑  "Tuff shoes case: Madhu, Milind plead not guilty"। *The Times of India*। ২৯ অক্টোবর ২০০৪। সংগ্রহের তারিখ ২৮ ডিসেম্বর ২০১১।
3. ↑  "Celebrity Surfing with Madhu Sapre"। ১৬ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১৯ ফেব্রুয়ারি ২০২১।
4. ↑  Madhu Sapre- Supermodel to Supermom

বহিঃসংযোগ
---------

* ইন্টারনেট মুভি ডেটাবেজে মধু সপ্রে (ইংরেজি)
**চেব মামি** (আরবি: شاب مامي; ইংরেজি: Cheb Mami) (জন্ম: ১লা জানুয়ারি, ১৯৬৬ সাইদা, আলজেরিয়া), একজন আলজেরিয়ান রাই গায়ক। তার পূর্ণ নাম **আহমেদ খেলিফাতি মোহামেদ** (আরবি: أحمد خليفاتي محمد‎; ইংরেজি: Ahmed Khelifati Mohamed)। তিনি আলজেরিয়ান আরবি, ফরাসি এবং কখনো কখনো মিশরীয় আরবি *লাইয়ালি* তেও গান এবং কথা বলেন।

জুলাই ২০১০ সালে, মামিকে মাদক সেবন এবং একজন প্রাক্তন ভাবপ্রবণ সহকর্মীকে ধর্ষণের অভিযোগে ফ্রান্সে আটক করা হয়। প্যারিসের একটি আদালতের বিচারে তিনি দোষী সাব্যস্ত প্রমাণিত হন এবং তাকে পাঁচ বছরের কারাগার দন্ডি দেওয়া হয়। ২০১১ সালের মার্চে তিনি শর্তাধীন মুক্তি পান।

জীবনী
-----

চেব মামি গ্রাবা-এল-ওয়েদ, সাইদা, দক্ষিণ-পশ্চিম আলজেরিয়ার একটি জনাকীর্ণ এলাকা জন্ম গ্রহণ করেন। এটি ওরানের ১৭০ কিলোমিটার দক্ষিণে অবস্থিত। তিনি একটি শ্রমিক পরিবারে জন্ম গ্রহণ করেন। ছোট সময় তিনি সাইদার রাস্তায় বাদ্যযন্ত্র বাজাতেন এবং গান গাইতেন। ১৯৮০ সাল থেকে, তিনি স্থানীয় বিবাহ এবং অনুষ্ঠানে গান গাইতে শুরু করেন।

১৯৮২ সালে, ১৬ বছর বয়সী কিশোরীদের আলহান ওয়া চাবাব রেডিও অনুষ্ঠানে অংশগ্রহণ করেন। এটি রেডিও টেলিভিশন আলজেরিয়ার আয়োজিত একটি গানের প্রতিযোগিতার অনুষ্ঠান ছিল। সেখানে তিনি "এল মারসাম" (পবিত্র স্থান) গানটি গান। এটি ছিল ১৯২০ সালের একটি ক্লাসিক ওরানেস সঙ্গীত। শ্রোতা তার গানটি শোনে মুগ্ধ হন এবং তার মিলিত কণ্ঠ্য স্বরভঙ্গি যা পুরোপুরি গানটির শিরোনামটিকে ফুটিয়ে তোলে।

নির্বাচিত ডিস্কোগ্রাফি
----------------------

| **বছর** | **অ্যালবাম** |
| --- | --- |
| ১৯৮৬ | *দোউনি এল ব্লাদি* |
| ১৯৮৯ | দ্য প্রিন্স অফ দ্য রাই |
| ১৯৯১ | লেট মি রাই |
| ১৯৯৪ | সাইদা |
| ১৯৯৯ | মেলি মেলি |
| ২০০১ | দেল্লালি |
| ২০০২ | লাজরাগ সানি |
| ২০০৩ | দু সুদ আউ নোরদ |
| ২০০৪ | বেস্ট অফ চেব মামি |
| ২০০৪ | লাইফ আউ গ্র্যান্ড রেক্স |
| ২০০৬ | লাইয়ালি |
|

তথ্যসূত্র
---------

1. ↑  BBC Report on Cheb Mami sentencing
2. ↑  Metro Times - Music: Rai rebel
3. ↑  "RFI Musique Biography of Cheb Mami"। ৩০ আগস্ট ২০০৮ তারিখে মূল থেকে আর্কাইভ করা। সংগ্রহের তারিখ ২৪ নভেম্বর ২০১১।

বহিঃসংযোগ
---------

* চেব মামির অফিসিয়াল ওয়েবসাইট (ফরাসি/ইংরেজি/আরবি)
* চেব মামির গানের ইংরেজি অনুবাদ[*স্থায়ীভাবে অকার্যকর সংযোগ*] শাওশারা.কম এ।
* Télécharger Cheb Mami Mp3
**জুডাস প্রিস্ট** (ইংরেজি: Judas Priest) ১৯৬৮ সালে ইংল্যান্ডের বাকিংহামে জন্ম নেওয়া একটি হেভি মেটাল ব্যান্ড। জুডাস প্রিস্টের মূল লাইন আপ ছিল ভোকালে রব হেলফোর্ড, গিটারিস্ট গ্লেন টিপ্টন ও কে.কে. ডাউনিং এবং বেজিস্ট ইয়ান হিল। ব্যান্ডটির ড্রামার সবসময়ই পরিবর্তিত হচ্ছিল। তারা অনেক হেভি মেটাল ব্যান্ড ও মিউজিশিয়ানের অনুপ্রেরণার উৎস হিসেবে কাজ করেছে। তাদের জনপ্রিয়তা ও অবস্থান তাদের মেটাল গড ডাক নাম এনে দিয়েছে। তাদের এ পর্যন্ত ৩৫ মিলিয়ন অ্যালবাম বিক্রি হয়েছে। ১৯৯০ সালে জুডাস প্রিস্ট ব্যান্ডের ওপর দু’জনকে খুনের অভিযোগ আনা হয়। ১৯৮৫ সালে ২০ বছর বয়সী জেমস ভান্স ও ১৮ বছর বয়সী রেমন্ড ব্যালকন্যাপ এক ঘণ্টা ধরে বিয়ার পান করে, মারিজুয়ানা গ্রহণ করে এবং জুডাস প্রিস্টের গান শুনে একটা চার্চে যেয়ে শটগানের সাহায্যে আত্নহত্যা করে। ১৯৯০ সালের ২৪শে আগস্ট মামলাটা বাতিল হয়ে যায়। এমটিভি জুডাস প্রিস্টকে ব্ল্যাক সাবাথের পর হেভি মেটালের ক্ষেত্রে ২য় গুরুত্বপূর্ণ ব্যান্ড বলে মনে করে। স্লেয়ার ব্যান্ড তাদের ভক্তি প্রকাশ করে ডিসিডেন্ট আগ্রেসর গানটি কাভার করার মাধ্যমে। হেভি মেটাল ফ্যাশনের ক্ষেত্রেও জুডাস প্রিস্ট অগ্রণী ভূমিকা পালন করে।

বর্তমান সদস্য
-------------

* রব হেলফোর্ড
* গ্লেন টিপ্টন
* কে .কে. ডাউনিং
* ইয়ান হিল
* স্কট ট্রাভিস

ডিস্কোগ্রাফি
------------

* রকা রোলা(১৯৭৪)
* স্যাড উইংস অব ডেস্টিনি(১৯৭৬)
* সিন আফটার সিন(১৯৭৭)
* স্টেইন্ড ক্লাস(১৯৭৮)
* কিলিং মেসিন(১৯৭৮)
* ব্রিটিশ স্টীল(১৯৮০)
* পয়েন্ট অব এন্ট্রি(১৯৮১)
* স্ক্রিমিং ফর ভেনজ্যান্স(১৯৮২)
* ডিফেন্ডারস অব দ্যা ফেইথ(১৯৮৪)
* টারবো(১৯৮৬)
* রাম ইট ডাউন(১৯৮৮)
* পেইন কিলার(১৯৯০)
* জুগুলেটর(১৯৯৭)
* ডিমোলিশন(২০০১)
* এ্যাঞ্জেল অব রিট্রিবিশন(২০০৫)
* নস্ট্রাডামুস(২০০৮)
* আত্মার মুক্তিদাতা(২০১৪)
* ফায়ার পাওয়ার(২০১৮)

বহিঃসংযোগ
---------

* myspace.com
* roadrunnerrecords.com
* csicop.org  ওয়েব্যাক মেশিনে আর্কাইভকৃত ৫ আগস্ট ২০০৯ তারিখে
**চুংনাম আসান ফুটবল ক্লাব** (কোরীয়: 충남 아산 축구단, ইংরেজি: Chungnam Asan FC; সাধারণত **চুংনাম আসান এফসি** এবং সংক্ষেপে **চুংনাম আসান** নামে পরিচিত) হচ্ছে আসান ভিত্তিক একটি দক্ষিণ কোরীয় পেশাদার ফুটবল ক্লাব। এই ক্লাবটি বর্তমানে দক্ষিণ কোরিয়ার দ্বিতীয় স্তরের ফুটবল লিগ কে লিগ ২-এ প্রতিযোগিতা করে। এই ক্লাবটি ২০২০ সালে প্রতিষ্ঠিত হয়েছে। ১৯,২৮৩ ধারণক্ষমতাবিশিষ্ট ই সুন-সিন স্টেডিয়ামে ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন দক্ষিণ কোরীয় সাবেক ফুটবল খেলোয়াড় পার্ক দং-হিউক এবং সভাপতির দায়িত্ব পালন করছেন আসানের মেয়র। বর্তমানে দক্ষিণ কোরীয় মধ্যমাঠের খেলোয়াড় পার্ক সে-জিক এই ক্লাবের অধিনায়কের দায়িত্ব পালন করছেন।

পার্ক সে-জিক, কিম কাং-গুক, লি এউন-বুম, ইউ কাং-হিউন এবং কিম ইন-গিউনের মতো খেলোয়াড়গণ চুংনাম আসানের জার্সি গায়ে মাঠ কাঁপিয়েছেন।

তথ্যসূত্র
---------

1. ↑
2. ↑
3. ↑
4. ↑
5. ↑

বহিঃসংযোগ
---------


উইকিমিডিয়া কমন্সে **চুংনাম আসান ফুটবল ক্লাব** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট (কোরীয়) (ইংরেজি)
**সৈয়দ ইয়াকুব** ছিলেন ১৪ শতাব্দীর সিলেট অঞ্চলের সুফী। ১৩০৩ সালে তিনি শাহ জালালের নেতৃত্বে সিলেট বিজয়ের চূড়ান্ত লড়াইয়ে অংশ নিয়েছিলেন।

জীবন
----

সৈয়দ ইয়াকুব ১২ শতকে ইয়েমেনে জন্মগ্রহণ করেছিলেন। শাহ জালালের সাথে সাক্ষাতের পরে, তিনি ইসলাম ধর্ম প্রচার করার জন্য ভারতীয় উপমহাদেশ জুড়ে তাঁর অভিযানে তাঁর সাথে যাওয়ার সিদ্ধান্ত নেন। ১৩০৩ সালে তিনি রাজা গৌর গোবিন্দের বিরুদ্ধে শাহ জালালের নেতৃত্বে সিলেট বিজয়ের চূড়ান্ত লড়াইয়ে অংশ নিয়েছিলেন। এই জয়ের পরে শাহ জালাল তাঁর সঙ্গীদের পূর্ব বাংলা এবং আশেপাশের অঞ্চলগুলিতে ছড়িয়ে পরার নির্দেশ দিয়েছিলেন। ইয়াকুব ১৩৪৪ সালে আধুনিক হরিপুরে চলে আসেন যেখানে তিনি বনের মাঝখানে খানকাহ স্থাপন করেছিলেন। তখন তার সাথে যুক্ত রয়েছে বহু কিংবদন্তি। স্থানীয়রা দাবি করেন যে অঞ্চলটি আগে একটি অন্ধ জন্তু বাস করতো যা স্থানীয় মানুষ এবং তাদের পালিত গরু ছাগল এর জন্য ভয়ংকর হুমকি ছিল। অবশেষে জন্তুটি ইয়াকুবের কাছে পরাজিত হয়েছিল তখন থেকেই হরিপুরের বিকল্প নাম *কানামারা* করা হয়। তখন লোকেরা জানোয়ারের হত্যায় আনন্দ করেছিল এবং গোয়ালেরা শেষ পর্যন্ত কোনও ভয় ছাড়াই এলাকায় গরু পালন করতে শুরু করে।

মৃত্যু
------

সৈয়দ ইয়াকুব কীভাবে এবং কোন বছর মারা গিয়েছিলেন তা স্পষ্ট নয়, তবে তাকে একটি টিলার চূড়ায় মোকামে সমাহিত করা হয়েছে, যা সাধারণত কচু কাটার মোকাম হিসাবে পরিচিত। তাঁর সমাধির পাশেই সাধুদের সাথে আসা গরু পালকদের সমাধিস্থ করা হয়েছে। বর্তমানে এটি একটি জনপ্রিয় স্থানীয় পর্যটন কেন্দ্র। ভোরবেলায় কিছু লোক আশেপাশের গাছগুলি থেকে একদল বানর দেখতে এখানে আসে।

তথ্যসূত্র
---------

1. ↑  Dutta, Panna (৯ অক্টো ২০১৮)। "চায়ের দেশ মৌলভীবাজার"। *Odhikar News*। Moulvibazar।
2. ↑  *East Pakistan District Gazetteers: Sylhet*। East Pakistan Government Press। ১৯৭০। পৃষ্ঠা 116।
3. ↑  Shourobh, Diganta (৩১ জুলাই ২০১৭)। "বেকি হ্রদের সবুজ সীমানায়"। Kaler Kantho।
4. ↑  Rana, Somir (৫ এপ্রিল ২০১৮)। "বড়লেখার আলোচিত সৈয়দ ইয়াকুব রহ:'র মাজার নিয়ে কিছু কথা"। *SylhetMedia*।
**নিমগাছী ডিগ্রী কলেজ**  রায়গঞ্জ উপজেলার সিরাজগঞ্জ জেলা বাংলাদেশের একটি বেসরকারি কলেজ । এই কলেজটি "নিমগাছি কলেজ" নামে পরিচিত।  আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি উপজেলার অন্যতম কলেজের স্বীকৃতি পেয়েছে।

ইতিহাস
------

উত্তর বাংলার প্রাচীন জনপদ আদিম আদিবাসী অধ্যূষিত, মৎস্য নগরী বলে পরিচিত, ইতিহাস বিজড়িত এবং পীর-এ কামেল শাহসুফী হযরত ভোলা দেওয়ান এর পূন্যভূমি এই নিমগাছি। শিক্ষা ও সৃষ্টিতে পশ্চাৎপদ এই জনগোষ্ঠীর উচ্চ শিক্ষার রুদ্ধদ্বার খুলে দেওয়ার সময়োপযোগি এক বলিষ্ঠ পদক্ষেপ গ্রহণ। করেন আলহাজ্ব মিজানুর রহমান তালুকাদারের নেতৃত্বে মুষ্টিমেয় কয়েকজন সমাজসেবক ব্যক্তিত্ব। তাদের ঐকান্তিক চেষ্টায় ১৯৯৫ সালের ১ জুলাই এক শুভক্ষণে এই কলেজের গোড়াপত্তন হয়। নিমগাছির প্রাণ কেন্দ্রে কোলাহল মুক্ত সবুজ ঘেরা নৈস্বর্গীক এক মনোরম পরিবেশে নিমগাছি কলেজটি অবস্থিত। কলেজটি ঢাকা বগুড়া মহাসড়কের ভূঞাগাতী বাসষ্ঠা্যান্ড থেকে মাত্র ৬ কিঃ মিঃ পশ্চিমে অবস্থিত। ভূঞাগাতী-তাড়াশ এবং নিমগাছি-সলঙ্গা পার্শ্ব সড়কের সংযোগ স্থলে কলেজটি প্রতিষ্ঠিত হওয়ায় যোগাযোগ ব্যবস্থার এক মিলন ক্ষেত্রে পরিনত হয়েছে।

অনুষদ সুমহ
----------

**উচ্চ মাধ্যমিক**

* বিজ্ঞান
* মানবিক
* ব্যবসায় শিক্ষা

স্নাতক পাস
----------

* বি, এ
* বি, এস, এস
* বি, বি, এস

অর্জন
-----

দরিদ্র আদিবাসী অধ্যুষিত এলাকা নিমগাছি কলেজ হতে ২০১৩সালে উচ্চ মাধ্যমিক সার্টিফিকেট পরীক্ষায় রাজশাহী বোর্ডে ১৬তম স্থান লাভ। ১৯৯৫ সালে প্রতিষ্ঠান হতে উত্তীর্ণ হয়ে অনেক ছাত্র/ছাত্রী ডাঃ ইঞ্জিনিয়ার পাবলিক বিশ্ববিদ্যারয়ে লেখা পড়াসহ বাংলাদেশ সরকারের বহু প্রশাসনিক কার্যক্রমের সাথে জড়িত আছে।

ভবিষৎ পরিকল্পনা
---------------

নিমগাছি কলেজটি সিরাজগঞ্জ জেলার মধ্যে একটি অন্যতম কলেজ হিসেবে প্রতিষ্ঠা করা একাডেমিক নির্মাণ ছাত্র/ছাত্রী নিবাস তৈরীসহ লেখা পড়ার মান বৃদ্ধি করা।

অবস্থান
-------

* ১। উপজেলা সদর হতে রায়গঞ্জ বাজার ও ভূঞাগাতী বাজার হয়ে নিমগাছি কলেজে অতি সহজে যাওয়া যায়।
* ২। সিরাজগঞ্জ জেলা হতে হাটি কুমরুল গোল চক্কর হয়ে ভুঞাগাতী বাজার হয়ে নিমগাছি কলেজে যাওয়া যায়। অথবা সিরাজগঞ্জ হতে রায়গঞ্জ উপজেলা হয়ে ভূঞাগাতী বাজার হয়ে নিমগাছি কলেজে যাওয়া যায়।

আরও দেখুন
---------

* সরকারি কলেজ
* বেসরকারি কলেজ
* জাতীয় বিশ্ববিদ্যালয়

তথ্যসূত্র
---------

1. ↑
2. ↑
3. ↑  "সংরক্ষণাগারভুক্ত অনুলিপি"। ২৪ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ৬ নভেম্বর ২০১৯।
4. ↑  "আমার স্কুল ডটকম"। ২ জুন ২০২১ তারিখে মূল থেকে আর্কাইভ করা। সংগ্রহের তারিখ ২৬ সেপ্টেম্বর ২০১৮।

বহিঃসংযোগ
---------
**জয়া বল্লভদাস মেহতা** ভারতের গুজরাতের একজন গুজরাতি কবি, সমালোচক এবং অনুবাদক। তিনি শিক্ষিত এবং পরবর্তীতে এসএনডিটি মহিলা বিশ্ববিদ্যালয়ে কাজ করেছিলেন। অনুবাদের জন্য তিনি ***দিল্লি সাহিত্য একাডেমি পুরস্কার*** পেয়েছেন।

জীবন
----

জয়া মেহতা ১৯৩২ সালের ১৬ ই আগস্ট ভাওয়ানগরের কলিয়াক গ্রামে (বর্তমানে ভাওয়ানগর জেলা, গুজরাত, ভারতের) জন্মগ্রহণ করেছিলেন। তিনি পি টি সি শেষ করে স্কুল শিক্ষক হিসাবে কাজ শুরু করেন। তিনি পড়াশোনা চালিয়ে যান এবং মুম্বাইয়ের এসএনডিটি মহিলা বিশ্ববিদ্যালয় থেকে ১৯৫৪ সালে বি.এ এবং ১৯৬৩ সালে এম এ পাস করেন। পরে তিনি পিএচডি করেন। তিনি এসএনডিটি মহিলা বিশ্ববিদ্যালয়ে গুজরাতি বিভাগের অধ্যাপক হিসাবে দায়িত্ব পালন করেন এবং সেখান থেকেই অবসর নেন। তিনি ***সুধা*** (সৌরাষ্ট্র ট্রাস্টের সাপ্তাহিক) এবং ***বিবেকান*** এর সহ-সম্পাদক ছিলেন। তিনি ***প্রবাসী***, ***মুম্বাই সমাচার*** এবং ***সমকালীন*** দৈনিকগুলিতে কলাম লিখতেন।

কাজ
---

জয়া মেহতা মুক্তাক্ষর ছন্দে যুক্তিবাদী কবিতা লেখেন। তাঁর কবিতা ইমোশনাল না হয়ে যুক্তিসঙ্গত এবং সামাজিক সচেতনতামূলক। *Venetian Blind* (১৯৭৮), *Ek Divas* (১৯৮২), *Akashma Tarao Choop Chhe* (১৯৮৬), *Hospital Peoms* (১৯৮৭) তার কাব্য। ***Renu*** এবং ***Ek Aa Khare Pandadu*** (১৯৮৯) তার উপন্যাস। তাঁর গবেষণামূলক রচনার মধ্যে ***Gujarati Kavita Ane Natakma Hasyavinod***, ***Gujaratna Prashsti Kavyo*** (1965) উল্লেখযোগ্য। তিনি আর্নেস্ট হেমিংওয়ের ***দ্য ওল্ড ম্যান এন্ড দি সি*** গুজরাতি ভাষায় অনুবাদ করেন।

পুরস্কার
--------

অনুবাদগুলোর জন্য তিনি দিল্লি সাহিত্য একাডেমি পুরস্কার লাভ করেন।

তথ্যসূত্র
---------

1. ↑  *Women writing in India : 600 B.C. to the present*। Tharu, Susie J. Lalita, Ke.। New York: Feminist Press at the City University of New York। 1991-<1993>। আইএসবিএন 1-55861-026-X। ওসিএলসি 21909876।  এখানে তারিখের মান পরীক্ষা করুন: `|তারিখ=` (সাহায্য)
2. 1 2  Chopade, Dnyandeo; Gangane, Suresh; Chopade, Sandesh; Harde, Harish (২০১৮)। "Reproductive Outcomes in 101 Couples with Balanced Chromosomal Rearrangements"। *Human Genetics & Embryology*। **08** (02)। আইএসএসএন 2161-0436। ডিওআই:10.4172/2161-0436.1000150।
**ইয়াসমিন গণধর্ষণ ও হত্যা মামলা** দ্বারা ১৯৯৫ সালে বাংলাদেশের দিনাজপুরে বাংলাদেশ পুলিশ সদস্যদের দ্বারা সংঘটিত ইয়াসমিন আক্তার নামক ১৪ বছর বয়স্ক এক বালিকার গণধর্ষণ ও হত্যার ঘটনাকে নির্দেশ করা হয়। এ ঘটনার ফলে দিনাজপুরে তীব্র প্রতিবাদ দেখা দেয়।

ঘটনা
----

ইয়াসমিন আক্তার নামক ১৪ বছর বয়স্ক বালিকাটি ঢাকায় একজন গৃহকর্মী হিসেবে কর্মরত ছিল। ১৯৯৫ সালের ২৪ আগস্ট সে ঢাকা থেকে দিনাজপুরের দশমাইল এলাকায় নিজ বাড়িতে ফিরছিল। পথিমধ্যে বাংলাদেশ পুলিশ বাহিনীর সদস্যরা তাকে পুলিশ ভ্যানে করে গন্তব্যস্থলে পৌঁছে দেয়ার প্রতিশ্রুতি দেয়। এরপর তিন পুলিশ সদস্য তাকে গণধর্ষণ করে এবং তারপর হত্যা করে।

প্রতিক্রিয়া
------------

১৯৯৫ সালের ২৫ আগস্ট স্থানীয় সংসদ সদস্য মনোরঞ্জন শীল গোপাল দৈনিক উত্তরবাংলা পত্রিকার সম্পাদক মতিউর রহমানকে জানান যে, পুলিশ সদস্যরা একটি মেয়েকে ধর্ষণের পর হত্যা করেছে। রহমান ২৬ আগস্ট নিহত মেয়েটির পরিচয় জানতে পারেন এবং এ সম্পর্কে পত্রিকায় লিখতে চান কিন্তু পুলিশ কর্তৃপক্ষ তাকে নিষেধ করে। সেদিন রাতে পুলিশ বাহিনী রহমানের পত্রিকার কার্যালয়ের বিদ্যুৎ সংযোগ বিচ্ছিন্ন করে দেয়। রহমান তার প্রতিবেশীর বাসা থেকে বিদ্যুৎ ধার করে সংবাদটি প্রকাশ করেন। সংবাদটি প্রকাশিত হওয়ার পর তীব্র প্রতিবাদ শুরু হয়। বিক্ষুদ্ধ জনতা স্থানীয় পুলিশ ফাঁড়ি আক্রমণ করে এবং লুটপাট করে। অঞ্চলটিতে কারফিউ জারি করা হয় এবং পুলিশ বিক্ষোভকারীদের ওপর গুলিবর্ষণ করলে ১৭ জন নিহত হয় এবং প্রায় ১০০ জন আহত হয়।

বিচার
-----

মামলাটিতে তিনজন পুলিশ কর্মকর্তাকে অভিযুক্ত করা হয়। এদের মধ্যে দুই জনকে ১৯৯৭ সালে গ্রেপ্তার করা হয়। তারা বিচারে দোষী সাব্যস্ত হয় এবং ২০০৪ সালে তাদেরকে মৃত্যুদণ্ডে দণ্ডিত করা হয়। অমৃত লাল নামক আরেক অভিযুক্ত মামলার রায় প্রকাশের বহুদিন পর গ্রেপ্তার হয়। পুলিশ কর্তৃপক্ষ বিচার প্রক্রিয়াটিকে বাধাগ্রস্ত করেছিল এবং প্রথমদিকে এই মামলা নিতে অস্বীকৃতি জানিয়েছিল। কিন্তু নারী অধিকার কর্মী এবং নাগরিক সমাজ সরকারের ওপর চাপ প্রয়োগ করায় সরকার দোষীদের বিচারের ব্যবস্থা করতে বাধ্য হয়। অভিযুক্তদের মৃত্যুদণ্ড কার্যকর করা হয়। ২৪ আগস্ট বাংলাদেশে 'নারী নির্যাতন প্রতিরোধ দিবস' হিসেবে পালিত হয়ে আসছে।

তথ্যসূত্র
---------

1. ↑  Alam, S. M. Shamsul। *Governmentality and Counter-Hegemony in Bangladesh* (ইংরেজি ভাষায়)। Springer। আইএসবিএন 9781137526038। সংগ্রহের তারিখ ২৫ ফেব্রুয়ারি ২০১৭।
2. ↑  Kumari, Ved; Brooks, Susan L.। *Creative Child Advocacy: Global Perspectives* (ইংরেজি ভাষায়)। SAGE Publications India। পৃষ্ঠা 37। আইএসবিএন 9788132103288।
3. 1 2 3  "Yasmin Murder 1995: Media played a brave role despite threat"। *The Daily Star* (ইংরেজি ভাষায়)। ২৪ ফেব্রুয়ারি ২০১৭। সংগ্রহের তারিখ ২৫ ফেব্রুয়ারি ২০১৭।
4. ↑  *Children in South Asia: Securing Their Rights* (ইংরেজি ভাষায়)। Amnesty International। পৃষ্ঠা 15।
5. ↑  "ইয়াসমিনদের মিছিল দীর্ঘ হচ্ছে নারীবাদীদের মুখে কুলুপ"। *দৈনিক সংগ্রাম*। ০৯ জানুয়ারি ২০১৩। ৩১ মে ২০১৯ তারিখে মূল থেকে আর্কাইভ করা। সংগ্রহের তারিখ 12 জুন 2017।  এখানে তারিখের মান পরীক্ষা করুন: `|তারিখ=` (সাহায্য)
6. ↑  "She is mine" [সে আমার]। *দ্য ডেইলি স্টার* (ইংরেজি ভাষায়)। ৩০ মার্চ ২০১৬। সংগ্রহের তারিখ ২৫ ফেব্রুয়ারি ২০১৭।
7. ↑  "REMEMBERING YASMIN" [ইয়াসমিনকে স্মরণ]। *দ্য ডেইলি স্টার* (ইংরেজি ভাষায়)। ২২ আগস্ট ২০১৫। সংগ্রহের তারিখ ২৫ ফেব্রুয়ারি ২০১৭।
8. ↑  "নারী নির্যাতন প্রতিরোধ দিবস (ইয়াসমিন হত্যা দিবস) উপলক্ষে মানববন্ধন-সমাবেশ-মিছিল অনুষ্ঠিত"। *বাসদ*। ১ নভেম্বর ২০১৬ তারিখে মূল থেকে আর্কাইভ করা। সংগ্রহের তারিখ ১২ জুন ২০১৭।
রেভিস্টা **লিউপিন** (লিউপিন ম্যাগাজিন) আর্জেন্টিনার একটি মাসিক কমিক ম্যাগাজিন। গিলার্মো গুয়েরেরো ও হেক্টর মারিও সিডোলি ১৯৬৬ সালের ১ ফেব্রুয়ারি ম্যাগাজিনটি সর্বপ্রথম প্রকাশ করেন। ২০০৭ সালে ম্যাগাজিনটি সম্পূর্ণভাবে বাতিল করে দেওয়া হয়৷

কমিকটির নাম হয়েছে আর্জেন্টিনা এর বিখ্যাত কমিক নায়কচরিত্র লিউপিন এল পিতোলো এর নামানুসারে যা ১৯৫৯ থেকে শুরু হয়।

ধারণা
-----

কমিকটি বিমান চালক লিউপিনের আকাশ ভ্রমণযাত্রা নিয়ে তৈরি হয়েছে। সাধারণত বিজ্ঞান ও প্রযুক্তিগত বিষয় কমিকটিতে প্রাধান্য পেয়েছে। এছাড়াও কমিকটিতে রয়েছে বিমান তৈরি, ছোটখাটো বৈদুত্যিক যন্ত্র, টেলিস্কোপ ও অন্যান্য প্রযুক্তি নির্মানের ধারণা। যদিও কমিকটি তেমন জনপ্রিয়তা পায়নি কিন্তু এটি আর্জেন্টাইন বিমানচালক, প্রকৌশলী ও একজন নাসা এর নভোচারীর কাছে যথেষ্ট গ্রহণযোগ্যতা পেয়েছে যাঁরা কমিকটি ছোটবেলায় পড়েছিলেন। 

লিউপিন শব্দটি হলো বৈমানিক প্রদর্শনীর উদ্দেশ্যে দেওয়া আর্জেন্টাইন অপভাষা। শব্দটি ইংরেজি "লুপিং (looping)" থেকে গ্রহণ করা হয়েছে।  শব্দটিতে "ইউ" এর উচ্চারণ স্প্যানিশ উচ্চারণের সাথে সদৃশ নয়।

নেস্টর কার্শনার, যিনি ২০০৩ থেকে ২০০৭ সাল পর্যন্ত আর্জেন্টিনার প্রেসিডেন্ট ছিলেন তাঁকে লিউপিন নামে ডাকা হতো তাঁর শারীরিক গঠনের সাথে লিউপিনের সাদৃশ্য থাকায়। 
২০০৬ সালের ডিসেম্বর মাসে সিডোলি মৃত্যুবরণ করেন। তাঁর মৃত্যুর কারনে কে এই কমিকের মালিক হবে সেটা নিয়ে সিডোলির বিধবা স্ত্রী ও গুয়েরেরো বিতর্ক শুরু করেন। যার ফলে রেভিস্টা লিউপিন ম্যাগাজিনটি মার্চ মাসে সম্পূর্ণ বাতিল ঘোষণা করা হয়। তবে কমিকটির কিছু চরিত্র গুয়েরেরো নিজের ম্যাগাজিনে নিয়ে আসেন। যা হোক, গুয়েরেরো ২০০৯ এর ২৫শে জুন মৃত্যুবরণ করেন।

তথ্যসূত্র
---------

1. ↑  lambiek.net/guerrero\_guillermo
2. ↑  Lúpin magazine
3. 1 2  Kloster, Alberto D. (২০০৪), *Historieta Argentina de Aviación. Humorismo, Aventura y Epopeya. Parte 3.*, Tebeosfera, আইএসএসএন 1579-2811, সংগ্রহের তারিখ ২০০৭-০৬-০৪ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  Rodríguez, Adolfo Enrique, *Diccionario Lunfardo Lexicon*, ২০০৭-০৬-০৭ তারিখে মূল থেকে আর্কাইভ করা, সংগ্রহের তারিখ ২০০৭-০৬-০৪ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  
Pertossi, Mayra (২০০৩-০৫-১৭), "President-elect vows to do will of Argentines", *Deseret News* উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. ↑  Blanco, Fabio (২০০৭-০৫-০৯), *499 Números de Lúpin*, সংগ্রহের তারিখ ২০০৭-০৬-০৪ উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**বেলফেগর** একটি অস্ট্রিয়ার সালজবার্গের ব্ল্যাকেন্ড ডেথ মেটাল ব্যান্ড, যা ১৯৯১ সালে বিট্রেয়ার নামে গঠিত হয় ও পরে ১৯৯৩ সালে এই নাম ধারণ করে। তাদের নাম দানব বেলফাগরের নাম অনুসারে রাখা হয়েছে।

ইতিহাস
------

ভোকাল ও বেজিস্ট ম্যাক্স এই ব্যান্ড গঠন করে ১৯৯১ সালে। ১৯৯১ সালের এপ্রিলে তারা তাদের প্রথম ডেমো ক্রুজিফিক্সসন প্রকাশ করে ও পরে আনবর্ন ব্লাড বের করে। ব্লাড বাথ ইন প্যারাডাইস নামের একটি ম্যাক্সি সিডি বের করার পর তারা তাদের নাম রাখে বেলফেগর। এই ডেমো প্রকাশে আগে বা পরে ম্যাক্স ব্যান্ড ত্যাগ করে ও হেলমুথ তার জায়গা নিয়ে নেয়। ১৯৯৪ সালে তারা পারভার্টেড টেস্ট নামের রেকর্ড লেবেলের সাথে চুক্তি করে যা থেকে অবস্কিউওর অ্যান্ড ডিপ নামের ডেমো বের হয়। ১৯৯৫ সালের জানুয়ারিতে দ্যা লাস্ট সাপার নামের অ্যালবাম লিথাল রেকর্ডস থেকে মুক্তি পায়। এই সময় তাদের লোগো পরিবর্তিত হয়। ১৯৯৭ সালের অক্টোবরে তাদের ২য় অ্যালবাম ব্লাট সাবাথ বের হয়। ১৯৯৮ সালে তারা বেহেমথের সাথে ইউরোপ সফরে বের হয়। ২০০২ সালে তারা সামারব্রীজ, ব্রুটাল অ্যাসল্ট ও মরবাইড স্পাইলি উৎসবে গান পরিবেশন করে। ইনফারনাল লাইভ অরগাজম নামের অ্যালবাম তাদের নিজস্ব লেবেল ফাল্লেলুজাহ প্রডাকসন থেকে প্রকাশের পর তারা নাপলম রেকর্ডসের সাথে চুক্তি করে। ২০০৩ সালে ডিসেম্বরে তাদের অ্যালবাম লুসিফার ইন্সেস্টাস প্রকাশিত হয়। ২০০৪ সালে তারা এক্স মাস ফেস্টিভ্যালে গান করে নাপালম ডেথ, ভাদের, মারডুক ও ফিন্নট্রলের সাথে।
২০০৫ সালে তারা নিউক্লিয়ার ব্ল্যাস্ট রেকর্ডসের সাথে চুক্তি করে। ২০০৭ সালে সেপ্টেম্বরে তারা গরগরথের সাথে গান করে দক্ষিণ আমেরিকাতে। ২০০৮ সালে তারা আমন আমার্থের সাথে দক্ষিণ আমেরিকা সফর করে।

 হেলোমুথ ২০০৮ সালে লন্ডনে

বর্তমান সদস্য
-------------

* হেলমুথ
* মরলাচ
* সারপেন্থ

ডিস্কোগ্রাফি
------------

* দ্যা লাস্ট সাপার (১৯৯৫)
* ব্লাট সাবাথ (১৯৯৭)
* নেক্রোডামন টেরোসাথান (২০০০)
* লুসিফার ইন্সেস্টাস (২০০৩)
* গোট রিচ ফ্লেসকাল্ট (২০০৫)
* পেস্টাপোকালাইভস ৬ (২০০৬)
* ব্লন্ডা গোট জোম্বি (২০০৮)
* ওয়াল্পুল্গিস রাইটস-হেক্সেনওয়ান (২০০৯)
* নাম বিহীন ৯ম অ্যালবাম (২০১১)

ডেমো
----

* ক্রুজিফিক্সসন (১৯৯১)
* আনবর্ন ব্ল্যাড (১৯৯১-১৯৯২)
* ব্ল্যাড বাথ ইন প্যারাডাইস (১৯৯২)
* অবস্কিউওর অ্যান্ড ডিপ (১৯৯৪)

লাইভ অ্যালবাম
-------------

* ইনফারনাল লাইভ অরগাজম(২০০২)

তথ্যসূত্র
---------

1. ↑  [   ওয়েব্যাক মেশিনে আর্কাইভকৃত ৫ মার্চ ২০১৬ তারিখে]
2. ↑  "সংরক্ষণাগারভুক্ত অনুলিপি"। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১২ নভেম্বর ২০১০।

বহিঃসংযোগ
---------


উইকিমিডিয়া কমন্সে **বেলফেগর (ব্যান্ড)** সংক্রান্ত মিডিয়া রয়েছে।

* বেলফেগরের দাপ্তরিক ওয়েবসাইট
* মাইস্পেসে বেলফেগর
* www.napalmrecords.com[*স্থায়ীভাবে অকার্যকর সংযোগ*]
**কেরালা রন্ধনশৈলী** হল ভারতের দক্ষিণ-পশ্চিম মালাবার উপকূলীয় রাজ্য কেরালায় উদ্ভূত একটি রন্ধনশৈলী। কেরালার রন্ধনশৈলীতে সাধারণ অনুষঙ্গ হিসেবে মাছ, হাঁস-মুরগি ও লাল মাংস ব্যবহার করে তৈরি নিরামিষ ও আমিষ উভয় খাবারই পাওয়া যায়। মরিচ, কারি পাতা, নারকেল, সরিষা, হলুদ, তেঁতুল, হিং এবং অন্যান্য মশলাও তৈরিতে ব্যবহৃত হয়।

 মালাপ্পুরমে পরোটা
কেরালাকে "মশলার দেশ" বলা হয় কারণ এটি ইউরোপের পাশাপাশি অনেক প্রাচীন সভ্যতার সাথে মশলার ব্যবসা করত এবং খ্রিস্টপূর্ব ৩০০০ সাল থেকে সুমেরীয়দের ব্যবসার প্রাচীনতম ঐতিহাসিক রেকর্ড রয়েছে।

ঐতিহাসিক ও সাংস্কৃতিক প্রভাব
----------------------------

ঐতিহাসিক বৈচিত্র্যের পাশাপাশি সাংস্কৃতিক প্রভাব, বিশেষত মুসলিম ও খ্রিস্টানদের বৃহৎ পরিচিতি কেরালার রন্ধনশৈলীতে বিশেষ করে আমিষ-নিরামিষ খাবারে অনন্য পদ ও শৈলী যোগ করেছে। 

বেশিরভাগ আধুনিক দিনের হিন্দুরা ধর্মীয় খাদ্য তালিকাগত বিধিনিষেধ পালন করে না, কিছু নির্দিষ্ট বর্ণের লোক ছাড়া যারা গরুর মাংস বা শুকরের মাংস খায় না। অধিকাংশ মুসলমানই শূকরের মাংস ও ইসলামী আইন দ্বারা নিষিদ্ধ অন্যান্য খাবার খায় না।

সারসংক্ষেপ
----------

কেরালার একটি রেস্তোরাঁর খাদ্যতালিকা
কেরালার ঐতিহ্যবাহী *সাধ্য*
ডিম দিয়ে পরিবেশিত *ইদিয়াপ্পাম*
কেরালার ঐতিহ্যবাহী খাবারগুলির মধ্যে একটি হল নিরামিষ এবং একে কেরালায় *সাডিয়া*বলা হয়। একটি মূল কার্যধারা সম্বলিত *সাডিয়া*-তে প্রায় ২০টি বিভিন্ন অনুষঙ্গ ও মিষ্টান্ন সহ ভাত থাকে এবং এটি কেরালার আনুষ্ঠানিক খাবার যা সাধারণত বিবাহ, ওনাম ও বিষু সহ উদযাপনের অনুষ্ঠানে খাওয়া হয়। এটি একটি কলা পাতায় পরিবেশন করা হয়।

এর সমৃদ্ধ বাণিজ্যিক ঐতিহ্যের কারণে সময়ের সাথে সাথে বিভিন্ন দেশীয় কেরালা খাবারগুলিকে স্থানীয় স্বাদের সাথে খাপ খাইয়ে নিতে বিদেশী খাবারের সাথে মিশ্রিত করা হয়েছে। কেরালায় নারকেল প্রচুর পরিমাণে জন্মায়, কাটা টুকরোকৃত নারকেল ও নারকেলের দুধ সাধারণত ঘন ও স্বাদের জন্য ব্যবহৃত হয়।

কেরালার দীর্ঘ উপকূলরেখা এবং অসংখ্য নদী এই অঞ্চলে একটি শক্তিশালী মাছ ধরার শিল্পের দিকে নিয়ে এসেছে, যা সামুদ্রিক খাবারকে খাবারের একটি সাধারণ অংশ করে তুলেছে। ট্যাপিওকা সহ প্রচুর পরিমাণে ধান জন্মে। এটি কেরালার খাবারে ব্যবহৃত প্রধান শর্করা উপকরণ।

হাজার হাজার বছর ধরে মশলার একটি প্রধান উৎপাদন এলাকা হওয়ায় এই অঞ্চলে কালো মরিচ, এলাচ, লবঙ্গ, আদা ও দারুচিনি ঘন ঘন ব্যবহার করা হয়। কেরালায় *ইডলি*, *দোসা*, *আপ্পাম*, *ইদিয়াপ্পাম*, *পুট্টু* ও *পাথিরি*র মতো প্রাতঃরাশের বিভিন্ন খাবার রয়েছে।

তথ্যসূত্র
---------

1. ↑  "Of Kerala Egypt and the Spice link"। *The Hindu*। Thiruvananthapuram, India। ২৮ জানুয়ারি ২০১৪।
2. ↑  *Striving for sustainability, environmental stress and democratic initiatives in Kerala*, p. 79; আইএসবিএন ৮১-৮০৬৯-২৯৪-৯, Srikumar Chattopadhyay, Richard W. Franke; Year: 2006.
3. ↑  Social mobility in Kerala Kanjirathara Chandy Alexander
4. ↑  *Zero Oil South Indian Cook Book*। Dr. Bimal Chhajer। ২১ ফেব্রুয়ারি ২০০৮। আইএসবিএন 9788128805127। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  India, [report prepared by] Planning Commission, Government of (২০০৮)। *Kerala development report*। New Delhi: Academic Foundation। আইএসবিএন 978-8171885947। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. ↑  Bhandari Laveesh (২০০৯)। *Indian States at a Glance 2008–09: Performance, Facts and Figures – Kerala*। Pearson Education India। পৃষ্ঠা 36–। আইএসবিএন 978-81-317-2340-1। সংগ্রহের তারিখ ২৬ জুন ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**মরটিস** নরওয়ের নটড্ডেন অঞ্চলের একটি ব্যান্ড যার প্রধান ব্যক্তি হলেন হাভার্ড ইলেফসেন যিনি ঐ একই নামধারী। এটা আসলে ইলেফসেনের একটি একক কাজ ছিল একটি গল্পকে বহন করার জন্য। পরে তা ব্যান্ডের রূপধারণ করে।

ইতিহাস
------

মরটিস তার সংগীত জীবন শুরু করে বেজ গিটারিস্ট হিসেবে ব্ল্যাক মেটাল ব্যান্ড এম্পাররের সাথে। দু’বছর তাদের সাথে কাজ করার পর তিনি তার একক প্রজেক্ট শুরু করেন যা ছিল তার ব্যান্ডের থেকে একেবারেই ভিন্ন ডার্ক অ্যাম্বিয়েন্ট ধাঁচের। মরটিস অ্যালিস কুপার, কিস ও ওয়াসপ ব্যান্ড দ্বারা অনুপ্রাণিত হয়েছেন। তারা মঞ্চে ওঠার আগে ভূট্টার ময়দা দিয়ে নিজেদের আবৃত্ত করেন। মরটিস তার মঞ্চের কাপড় চোপড় কালো টেপ দিয়ে সারাই করেন। ২০০৫ সালে নরওয়েজিয়ান সংস্কৃতি পরিষদ তার অ্যালবাম দ্যা গ্রাজকে সারা দেশের গ্রন্থাগারে শোনার ব্যবস্থা করেন।

বর্তমান সদস্য
-------------

* হাভার্ড ইলেফসেন
* লেভি গাউরন
* ওগিই

তথ্যসূত্র
---------

1. ↑  ইউটুব
2. ↑  www.earache.com

বহিঃসংযোগ
---------

* Official website
* Official MySpace site
* Official VampireFreaks site  ওয়েব্যাক মেশিনে আর্কাইভকৃত ২৭ সেপ্টেম্বর ২০১১ তারিখে
* Official Some Kind Of Heroin MySpace site
* Official Live Journal Site
* Official Youtube Site
* Levi Gawron MySpace
* মরটিস ডিস্কোগ্রাফি মিউজিকব্রেইন্‌জে
**জাপান দূতাবাস, ঢাকা** হল বাংলাদেশে অবস্থিত জাপানের কূটনৈতিক মিশন।

ইতিহাস
------

বাংলাদেশের স্বাধীনতার আগে, জাপান ১৯৫২ সালে আমেরিকান শাসন থেকে স্বাধীনতা লাভের পর, পশ্চিম ও পূর্ব পাকিস্তানের সাথে কূটনৈতিক সম্পর্ক বজায় রাখে। ১৯৬১ থেকে ৭০ সাল পর্যন্ত পাকিস্তানের উন্নয়নে জাপান সরকার ২৫৫ মিলিয়ন মার্কিন ডলার সহায়তার ঋণ দিয়েছিল এবং এর প্রায় ১৫৫ মিলিয়ন মার্কিন ডলার বা ৬১ শতাংশ পূর্ব পাকিস্তানের জন্য বরাদ্দ করা হয়েছিল। ১৯৭১ সালে টোকিওর গিঞ্জায় বাংলাদেশকে মুক্তিযুদ্ধে সহায়তার জন্য একটি তহবিল গঠন করা হয়। একই বছরের ১১ ডিসেম্বর পর্যন্ত ঢাকায় জাপানের কনস্যুলেট জেনারেলকে রাখা হয়েছিল।

১৯৭১ সালের ডিসেম্বরে, জাপান, পাকিস্তান ও ভারতকে বাঙালি নাগরিকদের বিরুদ্ধে তাদের বৈরী সামরিক পদক্ষেপ বন্ধ করার আহ্বান জানায় এবং সেই কারণে জাপান উভয় দেশকে সহায়তা দেওয়া বন্ধ করে দেয়। জাপান ১৯৭২ সালের ১০ ফেব্রুয়ারি বাংলাদেশকে স্বীকৃতি দেয়, এবং পরের দিন ঢাকায় জাপান দূতাবাস খোলা হয়। দূতাবাসের প্রথম রাষ্ট্রদূত ছিলেন তাকাশি ওয়ামাদা।

চট্টগ্রামে জাপানের সম্মানমূলক কনস্যুলেট জেনারেল
-----------------------------------------------

**চট্টগ্রামে জাপানের সম্মানমূলক কনস্যুলেট জেনারেল** হল মূল দূতাবাসের বাইরে জাপানি কূটনীতির একটি বর্ধিত অফিস। ১৯৯০ সাল থেকে এর নেতৃত্বে রয়েছেন সাবেক সাম্মনিক কনসাল এবং বর্তমান সম্মানিক কনসাল জেনারেল মুহম্মদ নূরুল ইসলাম, যিনি ৩ নভেম্বর, ২০১২ তারিখে *অর্ডার অব দ্য রাইজিং সান, গোল্ড রেজ উইথ নেক* রিবন লাভ করেন।

জাপানি বেতার
------------

* এনএইচকে রেডিও জাপান (বাংলা)

সাংস্কৃতিক সংগঠন
----------------

* জাপান ফাউন্ডেশন (গ্রান্ট প্রোগ্রাম)
* জাপানি বিশ্ববিদ্যালয় অ্যালামনাই অ্যাসোসিয়েশন, বাংলাদেশ (জেইউএএবি) (ইকেবানা)

আরো দেখুন
---------

* বাংলাদেশ প্রবেশদ্বার
* জাপান প্রবেশদ্বার

* জাপানের বৈদেশিক সম্পর্ক
* বাংলাদেশ–জাপান সম্পর্ক
* পররাষ্ট্র মন্ত্রণালয় (জাপান)

তথ্যসূত্র
---------

1. ↑  "Embassy of Japan in Dhaka, Bangladesh"। *embassypages.com*। embassypages.com। সংগ্রহের তারিখ জানুয়ারি ২৮, ২০১৭।

বহিঃসংযোগ
---------

* প্রাতিষ্ঠানিক ওয়েবসাইট

| * দে
* স
 জাপানের কূটনৈতিক মিশন |
| --- |
| আমেরিকা | 
* Atlanta
* Detroit
* Honolulu
* Houston
* Nashville
* Ottawa
* Washington, D.C.

 |
| এশিয়া | 
* বাংলাদেশ
* Chennai

 |
| ইউরোপ | 
* Bratislava
* লন্ডন
* মস্কো
* Saint Petersburg

 |
| সংগঠন | 
* Taipei1

 |
| 1 The Japanese Interchange Association in Taipei is Japan's representative office in Taiwan, which functions as an informal diplomatic mission. |
**প্রভাত চন্দ্র বড়ুয়া** (জন্ম: ১৬ অক্টোবর ১৯৫৪) একজন বাংলাদেশী চিকিৎসক ও শিক্ষাবিদ। তিনি চট্টগ্রামে অবস্থিত বেসরকারি বিশ্ববিদ্যালয়, বিজ্ঞান ও প্রযুক্তি বিশ্ববিদ্যালয় চট্টগ্রামের (ইউএসটিসি) সাবেক উপাচার্য।

জন্ম
----

তিনি ১৯৫৪ সালের ১৬ অক্টোবর চট্টগ্রামের বাঁশখালী উপজেলার উত্তর জলদী গ্রামে জন্মগ্রহণ করেন। তিনি সোমেশ চন্দ্র বড়ুয়া এবং অনিলা বড়ুয়া দম্পতির জ্যেষ্ঠ সন্তান।

শিক্ষা
------

প্রভাত চন্দ্র বড়ুয়া চিকিৎসাশাস্ত্রে স্নাতক ও স্নাতকোত্তর ডিগ্রিসহ বিভিন্ন প্রশিক্ষণ লাভ করেছেন। তিনি স্যার সলিমুল্লাহ মেডিকেল কলেজ ও অস্ট্রেলিয়ার ইউনিভার্সিটি অব নিউক্যাসলে অধ্যয়ন করেছেন।

কর্মজীবন
--------

প্রভাত চন্দ্র বড়ুয়া বিসিএস (স্বাস্থ্য) ক্যাডারের একজন কর্মকর্তা হিসেবে অধ্যাপনা, চিকিৎসা ও গবেষণা কাজে নিয়োজিত ছিলেন। এর পাশাপাশি তিনি বাংলাদেশ সরকারের স্বাস্থ্য অধিদপ্তরের পরিচালকসহ বিভিন্ন গুরুত্বপূর্ণ পদে দায়িত্ব পালন করেছেন। ২০১১ সালে তিনি সরকারি চাকরি থেকে অবসর গ্রহণ করেন।

তিনি ২০১৪ থেকে ২০১৮ সাল পর্যন্ত চট্টগ্রামে অবস্থিত বেসরকারি বিশ্ববিদ্যালয়, বিজ্ঞান ও প্রযুক্তি বিশ্ববিদ্যালয় চট্টগ্রামের (ইউএসটিসি) উপাচার্য হিসেবে দায়িত্ব পালন করেন।

প্রকাশনা
--------

বিভিন্ন জার্নালে তার ৩০টি বেশি গবেষণা প্রবন্ধ প্রকাশিত হয়েছে।

সংগঠন
-----

প্রভাত চন্দ্র বড়ুয়া বিভিন্ন পেশাজীবী ও সমাজকল্যাণমূলক সংগঠনের সাথে সংযুক্ত।

তথ্যসূত্র
---------

1. 1 2  "ইউএসটিসির নতুন উপাচার্য প্রভাত চন্দ্র বড়ুয়া"। *প্রথম আলো*। ২ অক্টোবর ২০১৪। সংগ্রহের তারিখ ১৬ এপ্রিল ২০২২।
2. 1 2 3 4 5  "বাঁশখালীর কৃতিসন্তান প্রফেসর ডা. প্রভাত চন্দ্র বড়ুয়ার জন্মদিন আজ"। *বাঁশখালী টাইমস*। ১৬ অক্টোবর ২০২০। সংগ্রহের তারিখ ১৬ এপ্রিল ২০২২।
3. ↑  "ইউএসটিসির নতুন উপাচার্য ড. জাহাঙ্গীর আলম"। *দৈনিক অধিকার*। ১০ জুন ২০১৯। সংগ্রহের তারিখ ১৬ এপ্রিল ২০২২।
4. ↑  "বাঁশখালী সমিতির নতুন সভাপতি ডা. প্রভাত চন্দ্র বড়ুয়া"। ১৪ সেপ্টেম্বর ২০১৮। সংগ্রহের তারিখ ১৬ এপ্রিল ২০২২।
**সেলিনা কুইন্তানিল্লা পেরেজ** একাধারে একজন স্পেনীয়-আমেরিকান পপ গায়িকা এবং গীতিকার, অভিনেত্রী, মুখপাত্র, ফ্যাশন ডিজাইনার (জন্ম : ১৬ এপ্রিল, ১৯৭১ খ্রিষ্টাব্দ; মৃত্যু: ৩১ মার্চ, ১৯৯৫ খ্রিষ্টাব্দ) ছিলেন। 'সেলিনা' নামেই তিনি বেশি পরিচিত ছিলেন। তাকে 'তেজানো সংগীতের রানি' বলা হত। তিনি বিশ শতকের শেষ ভাগের মেক্সিকো-মার্কিন সাংস্কৃতিক জগতের সাড়া জাগানো সংগীত শিল্পী ছিলেন। 'বিলবোর্ড' পত্রিকা তাকে গত শতকের শেষ দশকের শ্রেষ্ঠ লাতিন শিল্পী বলেছে। শুধু তাই-ই নয়, লাতিন সংগীত জগতের সর্বকালের সেরা শিল্পীর আসনে তাকে বসানো হয়।

কুইন্তানিল্লা পরিবারের সর্বকনিষ্ঠ শিশু হিসেবে সেলিনা ১৯৮০ খ্রিষ্টাব্দে মাত্র নয়-বছর বয়সে সংগীত জগতে যাত্রা শুরু করেন। তখন তিনি 'সেলিনা ওয়াই লস দিনোস' ব্যান্ডের সদস্য; যেখানে তার বোন সুজেট কুইন্তানিল্লা এবং ভাই এবি কুইন্তানিল্লা যুক্ত ছিলেন। তিনি পেশাদার সংগীতশিল্পী হিসেবে গান রেকর্ড করেন ১৯৮২ খ্রিষ্টাব্দে। তার জনপ্রিয়তা বাড়তে থাকে ১৯৮৭ খ্রিষ্টাব্দে বর্ষসেরা সংগীতশিল্পী হিসেবে 'তেজানো সংগীত পুরস্কার' প্রাপ্তির পর। আশ্চর্যজনকভাবে একাদিক্রমে নবমবার তিনি এই পুরস্কার পেয়ে ইতিহাস গড়েছেন। মিডিয়া আউটলেটগুলি তার পোশাকের ম্টাইল এর জন্য তাকে "তেজানো ম্যাডোনা" বলে ডাকে। ১৯৯৫ সালের ৩১ মার্চ সেলিনার নিজের ভক্ত ও ম্যানেজার ইয়োলান্ডা সালডিভার সেলিনাকে গুলি করে হত্যা করে৷

তথ্যসূত্র: উইকিপিডিয়া
**স্যাটারিকন** একটি নরওয়েজীয় ব্ল্যাক মেটাল ব্যান্ড যা ১৯৯০ সালে গঠিত হয়। এটি এখন পর্যন্ত প্রথম নরওয়েজীয় ব্ল্যাক মেটাল ব্যান্ড যেটি বহুজাতিক রেকর্ড কোম্পানি ইএমআই-এর সাথে চুক্তিবদ্ধ হয়েছে। স্যাটারিকন ব্যান্ডের মোট দুইজন সদস্য আছে।১৯৯১ সালে ব্যান্ডের সাথে যোগ দেয় স্যাটায়ার ও ১৯৯২ সালে ব্যান্ডে যোগ দেয় ফ্রস্ট, যাকে অনেকে বিশ্বের দ্রুততম ড্রামার হিসেবে গণ্য করেন।এছাড়াও অনেক ব্ল্যাক মেটাল ব্যান্ডের সদস্য স্যাটারিকন-এর সাথে স্টুডিও ও সরাসরিতে অংশগ্রহণ করে। যেমন সামথ, ইহসান এম্পারর ব্যান্ডের, ফ্রেনরিজ , নক্টারনো কালটো ডার্কথ্রোন ব্যান্ডের। স্যাটারিকন ব্যান্ডের সদস্য কজেতিল ভিদার হারাল্ডস্টাড ওরফে ফ্রস্ট কিপ অব কালেসিন, ১৩৪৯, গরগরথ, গিহেন্না ইত্যাদি ব্যান্ডের সাথে কাজ করেন। স্যাটারিকন ব্যান্ড তাদের গানে এ্যাকুস্টিক গিটার, বাঁশি, ড্রামের অকৃত্রিম শব্দ ব্যবহার করে। পেন্টেরা ব্যান্ডের সাথে **স্যাটারিকন** ২০০০ সালে সহযোগী ব্যান্ড হিসেবে বিশ্বভ্রমণ করে। এ পর্যন্ত ৭টি স্টুডিও অ্যালবাম বের হয়েছে এ ব্যান্ডটির। তাদের অ্যালবাম *ভলকানো* ২০০২ সালে বেস্ট মেটাল অ্যালবাম নির্বাচিত হয়ে নরওয়েজিয়ান গ্রামি জিতে নেয়।

### মিউজিক ভিডিও

 ২০০৮ সালে স্যাটারিকন
* মাদার নর্থ(১৯৯৭)
* ফুয়েল ফর হ্যাট্রেড (২০০২)
* কিং (২০০৬)
* দ্যা পেন্টাগ্রাম বার্নস(২০০৬)
* ব্ল্যাক ক্রো অন আ থোম্বস্টোন(২০০৮)

বহিঃসংযোগ
---------

স্যাটারিকন-এর ওয়েব সাইট
**মকবুল আহমেদ সাবরি** (অক্টোবর ১২ ১৯৪৫ – সেপ্টম্বর ২১, ২০১১) একজন বিশিষ্ট কাওয়ালি গায়ক ছিলেন এবং সাবরি ব্রাদার্সনামক একটি নেতৃস্থানীয় কাওয়ালি দল, এর অন্যতম সদস্য ছিলেন।

প্রাথমিক জীবন
-------------

মকবুল সাবরি পূর্ব পাঞ্জাবের কাল্যিয়ানায় জন্মগ্রহণ করেন। উত্তর ভারতীয় শাস্ত্রীয় ঐতিহ্য অনুযায়ী সঙ্গীতে তার হাতেকড়ি হয় তার পিতা উস্তাদ ইনায়েত হুসেন সাবরির কাছেই।

পারিবারিক জীবন
--------------

তিনি ফাতিমা নামে এক ভদ্র মহিলার সাথে বিবাহ বন্ধনে আবদ্ধ হন। তাদের সংসারে এক পুত্র এবং চার কন্যা সন্তান জন্মগ্রহণ করে।

মৃত্যু
------

মকবুল সাবরি হৃদযন্ত্রের সমস্যা এবং ডায়াবেটিস রোগে ভুগছিলেন। তিনি দক্ষিণ আফ্রিকার একটি হাসপাতালে প্রায় দুইমাস ধরে চিকিৎসাধীন ছিলেন।তিনি দক্ষিণ আফ্রিকায় সেপ্টম্বর ২১, ২০১১ খ্রিষ্টাব্দে হৃদযন্ত্রের ক্রিয়া বন্ধ হয়ে মৃত্যুবরণ করেন। তার সমাধি তার পিতা ইনায়েত সাবরি এবং বড় ভাই গোলাম ফরিদ সাবরির পাশেই অবস্থিত।

আরো দেখুন
---------

* সাবরি ব্রাদার্স
* গোলাম ফরিদ সাবরি
* পাকিস্তানি সঙ্গীতজ্ঞদের তালিকা

গোলাম ফরিদ সাবরি, মকবুল সাবরি, কামাল আহমেদ সাবরি এবং মেহমুদ গজনবী সাবরি — তথা সাবরি ব্রাদার্স পরিবেশনরত, ভারত ১৯৭৭

তথ্যসূত্র
---------

1. ↑
2. ↑  "Maqbool Ahmed Sabri: Saying goodbye"। *The Express Tribune*।
3. ↑  "Obituary: Maqbool Sabri of Sabri Brothers passes away"। *The Express Tribune*।
4. ↑  "Maqbool Sabri obituary"। *apnaorg.com*। ১ জুন ২০১৩ তারিখে মূল থেকে আর্কাইভ করা। সংগ্রহের তারিখ ২৯ সেপ্টেম্বর ২০১৫।

| * দে
* স
সাবরি ব্রাদার্স  গ্রুপের সদস্যদের তালিকা |
| --- |
| প্রাথমিক সদস্যরা | 
* গোলাম ফরিদ সাবরি
* মকবুল সাবরি
* কামাল সাবরি

 |
| বর্তমান সদস্য | 
* মেহমুদ গজনবী সাবরি

 |
**ব্যাসিলিস্ক** (***Basiliscus basiliscus***) একধরনের গিরগিটি যা *জেসাস লিজার্ড* বলেও পরিচিত। সাগরতীরে বাস করা আরেক জলচর সরীসৃপ ইগুয়ানার সঙ্গে বেশ মিল রয়েছে এদের। বড় শিকারি পাখি, সাপ, বড় রাক্ষুসে মাছ আর অন্যান্য গিরগিটি ওদের শত্রু। শত্রুর ধাওয়া খেলে দ্রুততার সাথে পানিতে নেমে পড়ে, তারপর জলের উপরিভাগ দিয়ে চারপায়ে ছুটে যায়।

প্রাপ্তিস্থান
-------------

পানির উপর দৌড়ানো ব্যাসিলিস্ক
মধ্য আমেরিকার রোদেলা এলাকায় থাকে ব্যাসিলিস্ক। কয়েকটি প্রজাতি রয়েছে এদের।

আকার
----

প্রায় ফুট খানেক (প্রায় ৩০ সেন্টিমিটার) করে লম্বা হয় এরা। কোনো কোনোটি দুই ফুট পর্যন্ত হতে পারে। ওজন হতে পারে ২০০ থেকে ৬০০ গ্রাম। ব্যাসিলিস্কের পেছনের পা দুটির পাতায় আঙুলের ফাঁকে ফাঁকে আঁশের ঝালর রয়েছে, যা অনেকটা হাঁসের পায়ের মতো কাজ করে। এই পায়ের গঠনই এমন যার মধ্যে বাতাস ভরা বুদ্বুদ আটকাতে পারে। পানির ওপর দিয়ে দ্রুত ছোটার সময় এই বুদ্বুদ ওদের ডুবে যাওয়া থেকে রক্ষা করে। যেসব ব্যাসিলিস্ক আকারে ছোট, বড়গুলোর চেয়ে সেগুলো আরও দ্রুত ছুটতে পারে। তবে পানির ওপর দিয়ে দৌড়ানোর জন্য সবার বেলায় নির্দিষ্ট ক্ষিপ্রতা প্রয়োজন তা না হলে কেউ পানির ওপর দিয়ে ছুটতে পারবে না। ব্যাসিলিস্ক সাঁতার জানে।।

তথ্যসূত্র
---------

1. ↑  The Reptile Database. www.reptile-database.org.
2. 1 2 3  *পানির ওপর দৌড়ায় ওরা[*স্থায়ীভাবে অকার্যকর সংযোগ*]*,শরিফুল ইসলাম ভূঁইয়া সূত্র: ন্যাশনাল জিওগ্রাফিক ও ওয়াইল্ড ফ্যাক্টস অনলাইন।, দৈনিক প্রথম আলো। ঢাকা থেকে প্রকাশের তারিখ: ১৮-০১-২০১৩ খ্রিস্টাব্দ।

বহিঃসংযোগ
---------

* National Geographic Video of basilisk lizard Running on surface of water
* 
*
**দেবপ্রিয় ভট্টাচার্য** (জন্ম: ১৯৫৬) বাংলাদেশের অর্থনীতিবিদ ও গণনীতি বিশ্লেষক। তিনি গবেষণা প্রতিষ্ঠান সিপিডির ডিস্টিংগুইস ফেলো ও প্রথম নির্বাহী পরিচালক। তিনি বাংলাদেশ উন্নয়ন গবেষণা প্রতিষ্ঠান (বিআইডিএস)-এ সিনিয়র রিসার্চ ফেলো হিসাবেও কাজ করেছেন। ২০০৭ সালে তিনি জেনেভায় বিশ্ব বাণিজ্য সংস্থা (ডব্লিউটিও) এবং ইউএন কার্যালয়ে বাংলাদেশের রাষ্ট্রদূত ও স্থায়ী প্রতিনিধি ছিলেন।

জন্ম ও শিক্ষাজীবন
-----------------

দেবপ্রিয় ভট্টাচার্যের বাবা দেবেশ ভট্টাচার্য ছিলেন মানবাধিকার কর্মী, আইনজীবী ও বিচারপতি। তিনি সুপ্রিম কোর্টের আইনজীবী হিসাবে দায়িত্ব পালন করেছিলেন। দেবপ্রিয় ভট্টাচার্যের মা চিত্রা ভট্টাচার্য ১৯৯৯ থেকে ২০০১ পর্যন্ত বাংলাদেশ সরকারের সংসদ সদস্য ছিলেন। তিনি সেইন্ট গ্রেগরী উচ্চ বিদ্যালয় এবং ঢাকা কলেজে লেখাপড়া করেন। মস্কোর প্লেখানভ রাশিয়ান ইউনিভার্সিটি অফ ইকোনমিক্সে অর্থনীতিতে এমএসসি এবং পিএইচডি অর্জন করেন তিনি।

কর্মজীবন
--------

দেবপ্রিয় ভট্টাচার্য গবেষণা প্রতিষ্ঠান সেন্টার ফর পলিসি ডায়ালগের (সিপিডি) কেন্দ্রের নির্বাহী পরিচালক হিসাবে দায়িত্ব পালন করেন। ২০০৭ সালে তিনি জেনেভায় ডব্লিউটিও এবং ইউএন কার্যালয়ে বাংলাদেশের রাষ্ট্রদূত ও স্থায়ী প্রতিনিধি নিযুক্ত হন। যোগদানের এক বছর পর "নৈতিক ও নৈতিক ভিত্তি" উল্লেখ করে পদত্যাগ করেন। তিনি দক্ষিণী ভয়েস নামক চিন্তাকেন্দ্র নেটওয়ার্কের প্রধান (চেয়ারম্যান)।

আরও দেখুন
---------

* দেবেশ ভট্টাচার্য
* চিত্রা ভট্টাচার্য

তথ্যসূত্র
---------

1. ↑  "HLPF 2015 – Short Bios" (পিডিএফ)। জাতিসংঘ। জুন ২৬, ২০১৫। অক্টোবর ৫, ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ডিসেম্বর ১৭, ২০১৫।
2. ↑  "Debapriya made envoy to UN Geneva office"। *The Daily Star*। UNB। সেপ্টেম্বর ২১, ২০০৭।
3. 1 2  "Debapriya resigns as permanent representative to UN office"। *The Daily Star*। ডিসেম্বর ২৮, ২০০৮। ডিসেম্বর ২২, ২০১৫ তারিখে মূল থেকে আর্কাইভ করা। সংগ্রহের তারিখ ডিসেম্বর ১৭, ২০১৫।
4. ↑  "Debapriya calls on president"। *The Daily Star*। অক্টোবর ২৯, ২০০৭। ডিসেম্বর ২২, ২০১৫ তারিখে মূল থেকে আর্কাইভ করা। সংগ্রহের তারিখ ডিসেম্বর ১৭, ২০১৫।
5. ↑  "সংরক্ষণাগারভুক্ত অনুলিপি"। ২০ আগস্ট ২০১৯ তারিখে মূল থেকে আর্কাইভ করা। সংগ্রহের তারিখ ২০ আগস্ট ২০১৯।

বহিঃসংযোগ
---------


উইকিমিডিয়া কমন্সে **দেবপ্রিয় ভট্টাচার্য** সংক্রান্ত মিডিয়া রয়েছে।

* ড. দেবপ্রিয় ভট্টাচার্য জীবন গুঞ্জনে[*স্থায়ীভাবে অকার্যকর সংযোগ*] -সাপ্তাহিক

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* আইএসএনআই
	+ ১
* অর্কিড
	+ ১
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জার্মানি

 |
| অন্যান্য | 
* সুডক (ফ্রান্স)
	+ ১

 |
**স্যার ফ্রেডরিক চার্লস ব্যাডেন** এফআরএস (১৮ আগস্ট ১৯০৮ - ৮ ফেব্রুয়ারী ১৯৭২) ছিলেন একজন উদ্ভিদ রোগ বিশেষজ্ঞ এবং ভাইরাসবিদ যিনি ১৯৩৬ সালে  রোথামস্টেড গবেষণা কেন্দ্রে গবেষণা শুরু করেছিলেন এবং ১৯৫৮ থেকে মৃত্যু অবধি উক্ত প্রতিষ্ঠানের পরিচালক হিসাবে দায়িত্ব পালন করেছিলেন।

ব্যাডেন  ডেভনশায়ারের উত্তর টাউটনে জর্জ এবং অ্যালেন ব্যালমেন্টের পরিবারে জন্মগ্রহণ করেন। তার পিতা জন্ম ও মৃত্যু নিবন্ধকের কাজ করতেন। পরবর্তীতে তার পিতা  ওকেহ্যাম্পটনে চলে আসেন যেখানে তার পিতা দরিদ্র আইন প্রতিষ্ঠানের মাস্টার হিসেবে নিযুক্ত হন। এখানেই ব্যাডেন আলু চাষে আগ্রহী হয়ে উঠেন। ওকেহ্যাম্পটন গ্রামার স্কুলের প্রধান শিক্ষক ডব্লিউ. হান্টার তাকে শৈশবের প্রথম দিকে উদ্ভিদবিদ্যায় আগ্রহী করে তোলেন। সেখানকার ক্রেডিটন গ্রামার স্কুলে অধ্যয়নের পর, তিনি  এমানুয়েল কলেজ, কেমব্রিজে যোগ দেন।  ফ্রেডরিক টি. ব্রকসের অধীনে তিনি সিরিয়াল রাস্ট নিয়ে পড়াশুনা করেন এবং ১৯৩০ সালে এমএ ডিগ্রি অর্জন করেন। 

এরপর ব্যাডেন কেনেথ এম স্মিথ এবং  র‌্যাডক্লিফ সালামানের অধীনে পটেটো ভাইরাস গবেষণা কেন্দ্রে ১৯৩০ সাল থেকে গবেষণা শুরু করেন। তিনি এবং নরম্যান ডব্লিউ. পিরি একসাথে ভাইরাসকে কেলাসিত (স্ফটিক) করার কাজ করেন। ১৯৩৬ সালে তিনি  রোথামস্টেড গবেষণা কেন্দ্রে যোগ দেন এবং ভাইরাস নিয়ে গবেষণা চালিয়ে যান। ঐ বছর ব্যাডেন এবং পিরি  RNA (রাইবো নিউক্লিক এসিড) কে বেশ কয়েকটি ভাইরাসের নিউক্লিক অ্যাসিড হিসেবে ব্যাখ্যা দিয়েছিলেন।

১৯৪৯ সালে ব্যাডেন ইংল্যান্ডের রয়্যাল সোসাইটিতে কাজ করার জন্য নির্বাচিত হন এবং পরবর্তীতে ১৯৫৫ সালে রয়্যাল এগ্রিকালচারাল সোসাইটি থেকে পুরস্কার পান। ১৯৬৭ সালে তিনি নাইট উপাধি লাভ করেন।

ব্যাডেন ১৯৩৪ সালে মার্জোরি এলিজাবেথ কুডমোরকে বিয়ে করেছিলেন, যিনি ওকেহ্যাম্পটন এবং  কেমব্রিজ বিশ্ববিদ্যালয়ের শিক্ষার্থী ছিলেন। তাদের দুইটি ছেলে ছিল।

তথ্যসূত্র
---------

1. 1 2  Harrison, B. D. (সেপ্টেম্বর ১৯৯৪)। "Frederic Charles Bawden: Plant Pathologist and Pioneer in Plant Virus Research" (ইংরেজি ভাষায়): 39–47। আইএসএসএন 0066-4286। ডিওআই:10.1146/annurev.py.32.090194.000351।
2. 1 2 3  Pirie, N.W. (১৯৭৩)। "Frederick Charles Bawden, 1908-1972": 19–63। ডিওআই:10.1098/rsbm.1973.0002। পিএমআইডি 11615722।
3. ↑  Bawden, F. C.; Pirie, N. W. (১৯৩৭)। "The Isolation and some properties of liquid crystalline substances from solanaceous plants infected with three strains of tobacco mosaic virus": 274–320। ডিওআই:10.1098/rspb.1937.0054 অবাধে প্রবেশযোগ্য।
**হোবা** (/ˈhoʊbə/ *HOH-bə*) উল্কাপিন্ড, সংক্ষেপে **হোবা পশ্চিম**, যেটি একই নামের একটি খামের উপর পড়েছিল 
, নামিবিয়া এর অটযোজনডযুপা অঞ্চলে গোটফরট্রেন থেকে দূরে না।
এটি পৃথিবীতে পতিত হওয়া সবচেয়ে বড় উল্কাপিন্ড। এটি সর্ববৃহৎ পরিচিত অক্ষত উল্কাপিণ্ড (একক অংশ হিসেবে) এবং ম্যানহাটনে রাখা কেপ ইয়র্ক উল্কাপিণ্ডের ৩১ টন আহনিঘিতো বা আর্জেন্টিনার ক্যাম্পো দেল সিলোর ৩১ টন গ্যানসিডোর সবচেয়ে বড় অংশের প্রায় দ্বিগুণ বিশাল। এটি পৃথিবীর পৃষ্ঠে পরিচিত সবচেয়ে বড় প্রাকৃতিকভাবে লোহার টুকরা (আসলে ফেরোনিকেল)। "হোবা" নামটি এসেছে Khoekhoegowab শব্দ থেকে যার অর্থ "উপহার"। ১৯৮৭ সালে সরকারকে অনুদানের পর একটি বৃত্তাকার পাথরের প্রবেশাধিকার এবং বসার জায়গা সহ একটি দর্শনার্থী কেন্দ্র নির্মিত হয়েছিল।

প্রভাব
------

হোবা উল্কাপিণ্ডের প্রভাব ,৮০,০০০ বছর আগেও সম্প্রতি ঘটেছে বলে মনে করা হয়।  এটি অনুমান করা হয় যে পৃথিবীর বায়ুমণ্ডল বস্তুকে এমনভাবে ধীর করে দেয় যে এটি পৃষ্ঠকে টার্মিনাল বেগের উপর প্রভাবিত করে, যার ফলে অক্ষত থাকে এবং সামান্য খনন (পৃথিবী থেকে বিতাড়ন) হয়।  প্রায় ১.৩ এর একটি ড্র্যাগ সহগ অনুমান করে, উল্কাটি প্রবেশের গতি থেকে বায়ুমণ্ডলে সাধারণত ৩ কিমি/সেকেন্ড (৭২০ মাইল) ধীর হয়ে গেছে বলে মনে হয় যা সাধারণত ১০ কিমি/সেকেন্ড (২২,৩৭০ মাইল)

এর বেশি।  উল্কাটি অস্বাভাবিক কারণ এটি উভয় প্রধান পৃষ্ঠতলে সমতল।

আবিষ্কার
--------

তথ্যসূত্র
---------

1. ↑  টেমপ্লেট:Metbull
2. ↑  Cassidy, Joseph (২০০৯)। *Place Names of Namibia A Historical Dictionary*। Windhoek: Macmillan Education Namibia Publishers (Pty) Ltd। পৃষ্ঠা 37। আইএসবিএন 978-99916-0-654-5। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Spencer, L. J.; Hey, M. H. (মার্চ ১৯৩২)। "Hoba (South-West Africa), the largest known meteorite" (পিডিএফ)। *Mineralogical Magazine and Journal of the Mineralogical Society*। XXIII (136): 4। ডিওআই:10.1180/minmag.1932.023.136.03। বিবকোড:1932MinM...23....1S। ২০১৬-১২-১৫ তারিখে মূল (পিডিএফ) থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link)